Newsgroup: it.fan.musica.de-andre
Titolo: Articolo in lingua sarda su De Andre'

da: 
http://www.fontesarda.it/sr/fdeandre.htm
(contiene anche alcuni brani di canzoni di Faber tradotti in sardo,
credo campidanese)
*
Fabrizio De André
A un'annu de sa morti de su cantadori De André
ATITIDU PO UN'OMINI 'VERU' - De André - Pubricau de L'Obiettivo su
6-02-2000
Fabritzio s'iat imparau a cumpadessiri is sunferentzias de su mundu
intreu
S'anima no morit mai
Candu morit un'omini est sempiri unu momentu tristu. Candu morit
un'omini chi at lassau benis in su mundu, fortzis su dolori, po chini
d'at istimau, est prus sulenu.
Sa sienda chi at lassau De André est in is discus cosa sua e est
un'arrenda pretziosa po totu s'umanidadi. Fait ispantu a biri comenti
sa genti est abarrada mali candu at iscipiu ca Fabritziu si ndi fut
andau un annu fait.
Est beru ca issu fut bofiu meda beni e po un artista, unu creadori de
cosas noas, custa est sa paga prus bella. Ma unu dolori aici mannu po
unu cantanti, chini d'iat mai biu? Totus nosu boliaus beni a Fabritzio
chentza mancu du conosci de visu. Poita? Poita fut che a unu babbu,
che a unu carrali maiori chi s'imparàt, in is annus de sa picinìa, a
biviri. S'iat imparau a arrexonai, a pentzai chentza paraogus. A
tenniri lastima po is disgratziaus ca totus seus ominis e totus seus
unu pagu malasortaus.
A nosu chi eus imparau unu pagheddu a biviri iscurtendu is cantzoni de
De André puru, si parit ca custa dispidida no siat cumprìa. Is obras
funt abarradas totus e custu est giai meda ca bolit narri ca de
s'omini no est mortu totu. S'anima at a arresistiri po tempus meda.
Is musicas de su cantadori genovesu funt aici bellas chi merescint de
intrai in is liburus de iscola, e funt giai intradas, po is cuntzetus
de is fueddus e po is pentzamentus tzivilis chi issu s'at intregau in
trinta annus de carrera.
Custas poesias contant de su mundu, de su dolori, de sa sunferentzia,
de sa caridadi, de sa vida bianca e niedda, legia e bella, cumpria o
aurtia chi totus biveus.
Su sonadori Jones est mortu...
In d'una cantzoni, prus de totu is aturas, De Andrè at chistionau de
issu etotu. Sa de su sonadori Jones. "In d'unu muliu de pruini - at
cantau - is aturus biiant su siccori. A mimi m'arregodat sa gunedda de
Jenny in d'unu ballu de una pariga de annus fait. Intendìa sa terra
mia tremendu de sonus: fut su coru miu. E tandu poita da nomenai ancu,
comenti po da pentzai mellus... Libertadi, d'apu bia iscidandusindi in
is cungiaus umprius, a celu e a dinari, a celu e amori, cugutzada de
filu ispinosu. Libertadi, d'apu bia dogni borta chi apu sonau po unu
mùida de piciocas in festa, po unu cumpangiu imbriagu. Sa genti du
scit ca tui scis sonai. Sonai ti tocat po totu sa vida e ti praxit a
ti fai ascurtai..."
Seu seguru ca Jones-Fabrizio su sonadori iat airi giogau ancu cun sa
vida chi su mandiadori no ndi d'essiri leau. Issu chi comenti a Jones
iat ofertu su guturu a su binu, sa cara a su bentu e mai unu pentzu a
su dinari, a s'amori e a su celu. Mi parit de du biri cun sa ghitarra
ciaciarendi frastimus. Issu chi iat corcau a marolla in s'Hotel
Supramonte e chi iat acumpangiau Pieru e Marinella facias a s'aturu
mundu.
Issu chi iat fatu de Bia de Su Campu una cumparantzia de su mundu
intreu. Issu chi fintzas a s'urtimu iat cantau cantzonis de ispera e
de lastimosu turmentu. Ispereus feti chi po mori de su mali no apat
sunfriu meda. No d'iat airi meresciu.
Su cantadori de sa sunferentzia, ma iat a essiri bellu a d'arregodai
oi chi is lambrigas ufizialis de sa televisioni funt ispaciadas, che a
un'ispetzia de balentosu abogau de is causas perdias; che a unu
defendidori de is urtimus, de is disamparaus, de is debilis, de is
poburus. Is cantzonis de De André s'ant imparau a totus a castiai cun
lastima e piedadi a is furonis po famini, a is feminas andarinas, a is
amoraus lassaus, a is zingarus, a is maccus, a is maladius, a is
sordaus mortus in gherra. E s'arregodais de sa cantzoni de su maladiu
a coru? Cantu sustantzia in cussus fueddus. "Apu cumentzau deu puru a
bisai paris cun issus - cantat - e a pustis s'anima, de arrepenti, si
fut bolada.
De piciocu castiau is aturus piciocus gioghendu, a su tumbu de su coru
miu maladiu, e mi benìat sa gana de bessiri e giogai po podiri curriri
in su pardu, po biri comenti faint is aturus piciocus a tirai s'alidu.
E ti poderas sa gana a abarras a pentzai ita dimoniu ti mancat po
curriri...- e sighiat cu su pentzamentu de cuddu chia si faiat "contai
sa vida de is ogus e non podiri buffai de sa tassa totu paris ma a
tzichedus piticus...".
Fabritziu fut un contadori balentosu de custas istorias de disisperu,
de morti, de desolatzioni. Issu incapas tenìat in s'animu unu sentidu
de umanidadi chi fut giai giai cristianu: issu cunprendiat su
sunfriri, su prangiri, su de si chesciai contras a sa malasorti.
Novas Bonas po is disamparaus de su mundu
In custu mundu de disugualidadis e contras a sa giustitzia feti Deus
at potziu consolai is ominis de custu grandu dolori. Gesus, su grandu
rivolutzionariu de s'amori po is poburus, at donau s'ispera chi
mancat. "Chi Gesus no fessat esistidu -iat nau De André- iat essiri
tocau a du imbentai. E est propiu cussu chi is ominis ant fatu". Fut
un evangeliu de Eregìa cussu de Fabrizio, ma un evangeliu chi lassat
un'ispera bona a is ominis sendu cumprendias is fartas chi iant fatu.
Tocat a narri chi candu at scritu fueddus a pitzu de Gesus at sempiri
lassau cumprendi ca, mancai unu no potzàt creri in su chi is ominis
ant disinnau a palas de Deus, nemus podit iscaresciri ita arratza de
Nova Bona est istau s'Evangeliu in su mundu. A De André praxìat s'idea
de mundu a s'imbesse pintada de cuddu nazarenu. Unu deus a pilus
longus chi pratigada cun bagassas e pecadoris poita furint is chi
tenìant prus abisongiu de sa luxi de su celu, e De André at iscritu
meda a suba de custus poita furint is chi tenant prus abisongiu de sa
luxi de sa poesia. Una luxi chi no podit mudai su mundu, ma assumancu
fait prus sulenu su dolori.
Su sunfriri est su marcu de s'umanidadi e tocat a arrispetai chini
sunfridi poita aici s'arrispetat s'omini. Su corpus de s'omini est su
tempiu de sa vida. Su dolori est sa pregadoria de custa umanidadi
macca chi no agatat a Deus in perunu corratzu de su mundu.
Adiosu Fabrizio
"Alabantzai deus, alabantzai s'omini, alabantzai chini in sa vida
intendit lastima po is urtimus".
Adiosu Fabrizio, una pregadoria de genti chentza deus t'at a
acumpangiai in is birdis pasturas de su Nudda.
Peppe Corongiu - 6.02.2000
*
Salut,
--
*Riccardo Venturi*, 
ven...@spl.at
*Er muoz gelîchesame die leiter abewerfen
*So er an îr ûfgestigen ist (Vogelweide)
*59860 Bruay sur l'Escaut [France, Nord]
*
http://utenti.lycos.it/Guctrad/alamanno.html

 credo campidanese)  cut...
Ciao Riccardo, che fai in Francia?
Un abbraccio
M.

Un abbraccio
A te, carissimo !
Salut,
--
*Riccardo Venturi*, 
ven...@spl.at
*Er muoz gelīchesame die leiter abewerfen
*So er an īr ūfgestigen ist (Vogelweide)
